Komisijos Direktyva 2002/40/EB

2002 m. gegužės 8 d.

dėl energijos sunaudojimo ženklinimo ant buitinių elektrinių orkaičių, įgyvendinanti Tarybos direktyvą 92/75/EEB

(tekstas svarbus EEE)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1992 m. rugsėjo 22 d. Tarybos direktyvą 92/75/EEB dėl buitinių prietaisų energijos ir kitų išteklių sunaudojimo parodymo ženklinant gaminį bei pateikiant standartinę informaciją apie gaminį [1], ypač į jos 9 ir 12 straipsnius,

kadangi:

(1) Direktyvoje 92/75/EEB reikalaujama, kad Komisija priimtų jai įgyvendinti skirtas direktyvas dėl įvairių buitinių prietaisų, įskaitant elektrines orkaites.

(2) Elektrinėmis orkaitėmis suvartojamos elektros energijos kiekis sudaro didelę viso Bendrijos energijos poreikio buities tikslams dalį. Yra didelė galimybė sumažinti šiais prietaisais suvartojamos energijos kiekį.

(3) Darnieji standartai — tai techninės specifikacijos, priimtos Europos standartizacijos institucijų, išvardytų 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus ir reglamentus teikimo tvarką [2], su pakeitimais, padarytais Direktyva 98/48/EB [3], I priede.

(4) Pagal 1986 m. gruodžio 1 d. Tarybos direktyvą 86/594/EEB dėl akustinio buitinių prietaisų keliamo triukšmo [4] valstybės narės prireikus turėtų suteikti informaciją apie skleidžiamą triukšmą.

(5) 1979 m. gegužės 14 d. Tarybos direktyva 79/531/EEB, taikanti elektrinėms orkaitėms Direktyvą 79/530/EEB dėl namų buitinių prietaisų suvartojamos elektros energijos ženklinimo [5], su paskutiniais pakeitimais, padarytais Austrijos, Suomijos ir Švedijos Stojimo aktu, turėtų būti panaikinta šios direktyvos įsigaliojimo dieną.

(6) Priemonės, numatytos šioje direktyvoje, atitinka komiteto, įsteigto pagal Direktyvos 92/75/EEB 10 straipsnį, nuomonę,

PRIĖMĖ ŠIĄ DIREKTYVĄ:

1 straipsnis

1. Ši direktyva taikoma į elektros tinklą jungiamoms butinėms orkaitėms, įskaitant orkaites, kurios yra didesnių prietaisų dalis.

2. Ši direktyva netaikoma šioms orkaitėms:

a) orkaitėms, kurios gali naudoti kitus energijos šaltinius;

b) orkaitėms, kurioms netaikomi darnieji standartai, minimi 2 straipsnyje;

c) kilnojamoms orkaitėms, jei tai prietaisai, išskyrus stacionarias orkaites, kurių masė yra mažesnė kaip 18 kg, jei jos nėra skirtos įmontuojamai įrangai.

3. Energijos suvartojimui panaudojant garo funkciją, išskyrus karšto garo funkciją, ši direktyva netaikoma.

2 straipsnis

1. Informacija, reikalaujama šioje direktyvoje, gaunama matuojant pagal darniuosius standartus, priimtus Europos elektrotechnikos standartizacijos komiteto (CENELEC), įgalioto Komisijos pagal Direktyvą 98/34/EB, kurių identifikacinius numerius paskelbė Europos Bendrijų oficialusis leidinys, o valstybės narės paskelbė nacionalinių standartų, perimančių šiuos darniuosius standartus, identifikacinius numerius.

Šios direktyvos I, II ir III priedų nuostatos, reikalaujančios suteikti informaciją apie triukšmą, taikomos tik kai tokios informacijos pagal Direktyvos 86/594/EEB 3 straipsnį reikalauja valstybės narės. Šios informacijos apimtis nustatoma pagal tos direktyvos nuostatas.

2. Šioje direktyvoje vartojamos sąvokos atitinka Direktyvos 92/75/EEB sąvokas.

3 straipsnis

1. Techninę dokumentaciją, nurodytą Direktyvos 92/75/EEB 2 straipsnio 3 dalyje, sudaro:

a) tiekėjo pavadinimas ir adresas;

b) modelio bendras aprašymas, kurio pakaktų vienareikšmiškai ir lengvai jį identifikuoti;

c) informacija, jei reikia su brėžiniais, apie modelio konstrukcijos pagrindines charakteristikas ir ypač tas iš jų, kurios daro didelę įtaką energijos suvartojimui;

d) atitinkamų matavimo bandymų, darytų pagal metodikas, aprašytas šios direktyvos 2 straipsnio 1 dalyje minėtuose darniuosiuose standartuose, ataskaitos;

e) naudojimo instrukcijos, jei yra.

2. Etiketė, nurodyta Direktyvos 92/75/EEB 2 straipsnio 1 dalyje, yra šios direktyvos I priede apibrėžta etiketė.

Etiketė dedama ant prietaiso durelių taip, kad būtų aiškiai matoma ir nebūtų paslėpta. Jei orkaitė sudaryta iš kelių ertmių, etiketę turi kiekviena ertmė, išskyrus ertmę, kuriai netaikomi 2 straipsnyje minimi darnieji standartai.

3. Vardinių parametrų lentelės, nurodytos Direktyvos 92/75/EEB 2 straipsnio 1 dalyje, turinys ir formatas yra apibrėžtas šios Direktyvos II priede.

4. Jei prietaisai siūlomi pirkti, nuomoti arba įsigyti išsimokėtinai, pateikiant spausdintą arba rašytinę informaciją arba kitu būdu, kuris galimam klientui nesuteikia galimybės siūlomą prietaisą matyti, pvz., rašytinį pasiūlymą, užsakymo paštu katalogą, skelbimus internete arba kitose elektroninėse visuomenės informavimo priemonėse, tame pranešime turi būti visa informacija, nurodyta šios direktyvos III priede.

Šis reikalavimas taip pat taikomas pasiūlymams pirkti į virtuvių komplektus įmontuojamas orkaites.

5. Orkaitės kiekvienos ertmės energijos efektyvumo klasė nustatoma pagal IV priedą.

6. Atitinkami terminai, vartotini etiketėje ir vardinių parametrų lentelėje, nurodytose Direktyvos 92/75/EEB 2 straipsnio 1 dalyje, pasirenkami iš lentelės, aprašytos šios direktyvos V priede.

4 straipsnis

Valstybės narės iki 2003 m. birželio 30 d. leidžia pateikti į rinką, prekiauti ir (arba) demonstruoti gaminius, kurie neatitinka šios direktyvos, ir platinti 3 straipsnio 4 dalyje nurodytus pranešimus.

5 straipsnis

1. Valstybės narės iki 2002 m. gruodžio 31 d. priima ir paskelbia nuostatas, būtinas, kad būtų laikomasi šios direktyvos. Apie tai jos nedelsdamos praneša Komisijai.

Tas nuostatas jos taiko nuo 2003 m. sausio 1 d.

Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

2. Valstybės narės pateikia Komisijai šios direktyvos taikymo srityje priimtų nacionalinių įstatymų nuostatas.

6 straipsnis

Direktyva 79/531/EEB nuo 2003 m. sausio 1 d. panaikinama.

7 straipsnis

Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.

8 straipsnis

Ši direktyva skirta valstybėms narėms.

Priimta Briuselyje, 2002 m. gegužės 8 d.

Komisijos vardu

Loyola De Palacio

Pirmininko pavaduotoja

[1] OL L 297, 1992 10 13, p. 16.

[2] OL L 204, 1998 7 21, p. 37.

[3] OL L 217, 1998 8 5, p. 18.

[4] OL L 344, 1986 12 6, p. 24.

[5] OL L 145, 1979 6 13, p. 7.

--------------------------------------------------

I PRIEDAS

ETIKETĖ

Etiketės eskizas

1. Atitinkama kalba rašoma etiketė pasirenkama iš šių paveikslų:

+++++ TIFF +++++

2. Šiomis pastabomis nurodoma tokia būtina informacija:

Pastabos

I. Tiekėjo pavadinimas arba prekių ženklas.

II. Tiekiamo modelio identifikavimo ženklas.

III. Modelio ertmės (-ių) energijos efektyvumo klasė, nustatyta pagal IV priedą. Rodyklės su šia identifikavimo raide ir atitinkamos klasės rodyklės viršūnių lygiai turi sutapti.

Rodyklės su identifikavimo raide aukštis neturi būti mažesnis kaip klasės rodyklių aukštis ir ne didesnis kaip jų dvigubas aukštis.

IV. Jei modeliui pagal 2000 m. liepos 17 d. Europos Parlamento ir Tarybos Reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1] buvo išduota "Europos Sąjungos ekologinė etiketė", nepažeidžiant jokio Bendrijos ekologinės etiketės schemos reikalavimo, čia gali būti pridedama ekologinės etiketės kopija.

V. Standartine įkrova pagrįstas (prietaisų) energijos suvartojimas kWh kaitinimo funkcijai (-oms) vykdyti (įprastinis prietaisas ir (arba) su priverstine oro konvekcija), nustatytas pagal 2 straipsnyje minėtų darniųjų standartų bandymo metodikas.

VI. Naudingas ertmės tūris litrais, nustatytas pagal 2 straipsnyje minėtus darniuosius standartus.

VII. Prietaiso dydis nustatomas taip:

mažas: | 12 l ≤ tūris < 35 l |

vidutinis: | 35 l ≤ tūris < 65 l |

didelis: | 65 l ≤ tūris. |

Ši indikatorinė rodyklė turi būti atitinkamo prietaiso dydžio rodmens aukštyje.

VIII. Jei tinka, triukšmo lygis energijos efektyvumo nustatymo sąlygomis, nustatytas pagal Direktyvą 86/594/EEB [2].

NB:

Pirmiau nurodytų terminų atitikmenys kitomis kalbomis pateikiami V priede.

Spausdinimas

3. Toliau pateikti parametrai apibūdina kai kuriuos etiketės aspektus.

Naudojamos spalvos:

CMYK — žalsvai mėlyna, rausvai raudona, geltona, juoda.

Pavyzdžiui: 07X0: 0 % žalsvai mėlynos, 70 % rausvai raudonos, 100 % geltonos, 0 % juodos.

Rodyklės:

— A X0X0

— B 70X0

— C 30X0

— D 00X0

— E 03X0

— F 07X0

— G 0XX0

Kontūro spalva: X070

Energijos efektyvumo klasės rodyklės fono spalva — juoda.

Visas tekstas — juodas. Fonas — baltas.

+++++ TIFF +++++

[1] OL L 237, 2000 9 21, p. 1

[2] Atitinkami standartai yra EN 60704–2–10 (triukšmo matavimas) ir EN 60704-3 (patikra).

--------------------------------------------------

II PRIEDAS

VARDINIŲ PARAMETRŲ LENTELĖ

Vardinių parametrų lentelėje pateikiama ši informacija. Informacija gali būti pateikta lentelėje, kurioje nurodomi keli to paties tiekėjo tiekiami modeliai. Tokiu atveju informacija pateikiama nurodyta tvarka arba kartu su prietaiso aprašymu:

1) tiekėjo prekių ženklas;

2) tiekiamo modelio identifikavimo ženklas;

3) modelio ertmės (-ių) energijos efektyvumo klasė, nustatyta pagal IV priedą. Išreiškiama kaip "Energijos efektyvumo klasė pagal skalę nuo A (efektyvesnis) iki G (mažiau efektyvus)". Jei ši informacija pateikiama lentelėje, tai gali būti išreikšta kitomis priemonėmis, jei aišku, kad skalė yra nuo A (efektyvesnis) iki G (mažiau efektyvus). Kaitinimo funkcijos, kuriai nustatyta energijos efektyvumo klasė, identifikavimo ženklas;

4) jei informacija pateikiama lentelėje ir jei kai kuriems prietaisams, išvardytiems lentelėje, pagal Reglamentą (EB) Nr. 1980/2000 buvo išduota "Europos Sąjungos ekologinė etiketė", čia gali būti nurodyta ši informacija. Tokiu atveju eilutės antraštėje rašoma "Europos Sąjungos ekologinė etiketė", o įrašą sudaro ekologinės etiketės kopija. Ši nuostata nepažeidžia jokio Bendrijos ekologinės etiketės suteikimo schemos reikalavimo;

5) standartine įkrova pagrįstas (prietaisų) energijos suvartojimas kWh kaitinimo funkcijai (-oms) vykdyti (įprastinis prietaisas ir (arba) su priverstine konvekcija, ir (arba) su karštu garu), nustatytas pagal 2 straipsnyje minėtų darniųjų standartų bandymo metodikas;

6) ertmės naudingasis tūris litrais, pagal 2 straipsnyje minėtų darniųjų standartų bandymo metodikas;

7) dydis nustatomas taip:

mažas: | 12 l ≤ tūris < 35 l |

vidutinis: | 35 l ≤ tūris < 65 l |

didelis: | 65 l ≤ tūris. |

Ši indikatorinė rodyklė turi būti atitinkamo prietaiso dydžio rodmens aukštyje;

8) standartinei įkrovai "iškepti" reikalingas laikas, nustatytas pagal 2 straipsnyje minėtų darniųjų standartų bandymo metodikas;

9) jei tinka, triukšmas, matuojamas orkaitei veikiant energijos efektyvumo nustatymo sąlygomis, nustatytas pagal Direktyvą 86/594/EEB [1];

10) energijos suvartojimo, nevykdant kaitinimo funkcijos ir orkaitei veikiant mažiausio energijos suvartojimo sąlygomis, deklaracija, kai tik bus parengtas atitinkamas standartas dėl nuostolių dirbant laukimo veika;

11) didžiausios kepimo skardos paviršiaus plotas, išreikštas cm2, ir nustatytas kaip "paviršiaus plotas" pagal 2 straipsnyje minėtą darnųjį standartą.

Jei į vardinių parametrų lentelę yra įtraukta spalvotosios arba juodai baltos etiketės kopija, reikia papildyti tik ta informacija, kurios nėra etiketėje.

NB:

Pirmiau nurodytų terminų atitikmenys kitomis kalbomis pateikiami V priede.

[1] Atitinkami standartai yra EN 60704–2–10 (triukšmo matavimas) ir EN 60704-3 (patikra).

--------------------------------------------------

III PRIEDAS

UŽSAKYMAS PAŠTU IR KITA NUOTOLINĖ PREKYBA

Užsakymų paštu kataloguose, pranešimuose, rašytiniuose pasiūlymuose, interneto ar kitų elektroninių priemonių, nurodytų 3 straipsnio 4 dalyje, įskaitant pasiūlymus dėl virtuvės komplektuose įmontuojamų orkaičių, toliau nurodyta informacija pateikiama tokia tvarka:

1)tiekėjo prekių ženklas ir modelio identifikavimo ženklas | (II priedas, 1 ir 2 punktas) |

2) energijos efektyvumo klasė | (II priedas, 3 punktas) |

3) energijos suvartojimas | (II priedas, 5 punktas) |

4) naudingasis tūris | (II priedas, 6 punktas) |

5) dydis | (II priedas, 7 punktas) |

6) triukšmas | (II priedas, 9 punktas). |

Jei pateikiama kita informacija, nurodyta vardinių parametrų lentelėje, ji turi būti pateikta kaip nurodyta II priede ir informacija toje lentelėje turi būti išdėstyta vardinių parametrų lentelei nustatyta tvarka.

NB:

Pirmiau nurodytų terminų atitikmenys kitomis kalbomis pateikiami V priede.

--------------------------------------------------

IV PRIEDAS

ENERGJOS EFEKTYVUMO KLASĖ

Ertmės energijos efektyvumo klasė nustatoma taip:

1 lentelė — Mažo tūrio ertmės

Energijos efektyvumo klasė | Energijos suvartojimas E [1] (kWh), pagrįstas standartine įkrova |

A | E < 0,60 |

B | 0,60 ≤ E < 0,80 |

C | 0,80 ≤ E < 1,00 |

D | 1,00 ≤ E < 1,20 |

E | 1,20 ≤ E < 1,40 |

F | 1,40 ≤ E < 1,60 |

G | 1,60 ≤ E |

2 lentelė — Vidutinio tūrio ertmės

Energijos efektyvumo klasė | Energijos suvartojimas E [2] (kWh), pagrįstas standartine įkrova |

A | E < 0,80 |

B | 0,80 ≤ E < 1,00 |

C | 1,00 ≤ E < 1,20 |

D | 1,20 ≤ E < 1,40 |

E | 1,40 ≤ E < 1,60 |

F | 1,60 ≤ E < 1,80 |

G | 1,80 ≤ E |

3 lentelė — Didelio tūrio ertmės

Energijos efektyvumo klasė | Energijos suvartojimas E [3] (kWh), pagrįstas standartine įkrova |

A | E < 1,00 |

B | 1,00 ≤ E < 1,20 |

C | 1,20 ≤ E < 1,40 |

D | 1,40 ≤ E < 1,60 |

E | 1,60 ≤ E < 1,80 |

F | 1,80 ≤ E < 2,00 |

G | 2,00 ≤ E |

[1] Nustatytas pagal I priedo V pastabą.

[2] Nustatytas pagal I priedo V pastabą.

[3] Nustatytas pagal I priedo V pastabą.

--------------------------------------------------

V PRIEDAS

ETIKETĖJE IR VARDINIŲ PARAMETRŲ LENTELĖJE VARTOJAMŲ TERMINŲ VERTIMAS

Pastabų etiketė I priedas | Vardinių parametrų lentelė II priedas | Užsakymas paštu III priedas | ES | DA | DE | EL | EN | FR | IT | NL | PT | SV | FI |

| | | Energía | Energi | Energie | Ενέργεια | Energy | Énergie | Energia | Energie | Energia | Energi | Energia |

| | | Horno eléctrico | El-ovne | Elektroback-öfen | Ηλεκτρικόςφούρνος | Electric oven | Four électrique | Forno elettrico | Elektrische oven | Forno eléctrico | Elektrisk ugn | Sähköuuni |

I | 1 | 1 | Fabricante | Mærke | Hersteller | Προμηθευής | Manufacturer | Fabricant | Costruttore | Fabrikant | Fabricante | Leverantör | Tavarantoimittaja |

II | 2 | 1 | Modelo | Model | Modell | Μοντέλο | Model | Modèle | Modello | Model | Modelo | Modell | Malli |

| | | Más eficiente | Lavt forbrug | Niedriger Verbrauch | Πιο αποδοτικό | More efficient | Économe | Bassi consumi | Efficiënt | Mais eficiente | Låg förbrukning | Vähän kuluttava |

| | | Menos eficiente | Højt forbrug | Hoher Verbrauch | Λιγότερο αποδοτικό | Less efficient | Peu économe | Alti consumi | Inefficiënt | Menos ineficiente | Hög förbrukning | Paljon kuluttava |

| 3 | 2 | Clase de eficiencia energética… en una escala que abarca de A (más eficiente) a G (menos eficiente) | Relativt energiforbrug…på skalaen A (lavt forbrug) til G (højt forbrug) | Energieeffi-zienzklasse… auf einer Skala von A (niedriger Verbrauch) bis G (hoher Verbrauch) | Τάξη ενεργειακής απόδοσης…σε μια κλίμακα από το Α (πιο αποδοτικό) έως το G (λιγότερο αποδοτικό ) | Energy efficiency class… on a scale of A (more efficient) to G (less efficient) | Classement selon son efficacité énergétique… sur une échelle allant de A (économe) à G (peu économe) | Classe di efficienza energetica… suuna scala da A (bassi consumi) a G (alti consumi) | Energie-effi ciëntieklasse… op een schaal van A (efficiënt) tot G (inefficiënt) | Classe de eficiência energética… numa escala de A (eficiente) aG (ineficiente) | Energieffekti-vitetsklass på en skala från A (låg förbrukning) till G (hög förbrukning) | Energiatehok-kuusluokka asteikolla A:sta (vähän kuluttava) G:hen (paljon kuluttava) |

V | 5 | 3 | Consumo de energía | Energifor-brug | Energieverbrauch | Κατανάλωσηενέργειας | Energy consumption | Consommation d'énergie | Consumo di energia | Energieverbruik | Consumo de energia | Energiför-brukning | Energian-kulutus |

V | 5 | 3 | kWh | kWh | kWh | kWh | kWh | kWh | kWh | kWh | kWh | kWh | kWh |

V | 5 | 3 | Función de calentamiento | Opvarmningsfunktion | Beheizung | Λειτουργία θέρ μανσης | Heating function | Fonction chauffage | Funzione di riscaldamento | Verhittingsfunctie | Função de aquecimento | Värmningsfunktion | Kuumennustapa |

V | 5 | 3 | Calenta-miento convencional | Traditionel opvarmning | Konventionelle Beheizung | Συ μβατική | Conventional | Classique | Convezione naturale | Conventioneel | Convencional | Konventionell värmning | Ylä-alalämpö |

V | 5 | 3 | Convección forzada | Varmluft | Umluft/ Heißluft | Με κυκλο -φορία θερ μού αέρα | Forced air convection | Convection forcée | Funzione di riscaldamento a convezione forzata | Geforceerde luchtcon-vectie | Convecção forçada de ar | Värmning med varmluft | Kiertoilma |

V | 5 | 3 | Con carga normal | Baseret på standardbelastning | Bei Standardbeladung | Με βάση τυποποιη μένο φορτίο | Based on standard load | Calculée en charge normalisée | Riferito al carico normalizzato | Gebaseerd op normbelasting | Com base na carga-padrão | Baserad på provning med standardlast | Perustuu standardin mukaiseen testiin |

VI | 6 | 4 | Volumen neto (litros) | Nettovolumen (liter) | Nettovolumen (Liter) | φέλιμος όγκος (Λίτρα) | Usable volume (litres) | Volume utile (litres) | Volume utile (litri) | Netto volume (liter) | Volume útil Litros | Användbar volym (liter) | Käyttötilavuus (litraa) |

VII | 7 | 5 | Tipo | Type | Typ | Τύπος | Size | Type | Tipo | Type | Tipo | Storlek | Koko |

VII | 7 | 5 | Pequeño | Lille | Klein | Μικρός | Small | Faible volume | Piccolo | Klein | pequeno | Liten | Pieni |

VII | 7 | 5 | Medio | Mellemstort | Mittel | Μεσαίος | Medium | Volume moyen | Medio | Middelgroot | médio | Medelstor | Keski-kokoinen |

VII | 7 | 5 | Grande | Stort | Groß | Μεγάλος | Large | Grand volume | Grande | Groot | grande | Stor | Suuri |

| 8 | | Tiempo de cocción con carga normal | Tilberedningstid ved standardbelastning | Kochzeit bei Standardbeladung | Χρόνος για ψήσιμο τυπο-ποιη μένου φορτίου | Time to cook standard load | Temps de cuisson en charge normale | Tempo necessario per cottura carico normale | Bereidingstijd bij standaardbelasting | Tempo de cozedura da carga-padrão | Tillagningstid för en standardlast | Paistoaika vakiokuormalla |

VIII | 9 | 6 | Ruido [dB(A) re 1 pW] | Lydeffektniveau dB(A) (Støj) | Geräusch (dB(A) re 1 pW) | Θόρυβος [dB(Α ) ανά 1 pW] | Noise (dB(A) re 1 pW) | Bruit [dB(A) re 1 pW] | Rumore [dB(A) re 1 pW] | Geluidsniveau dB(A) re 1 pW | Nível de ruído dB(A) re 1 pW | Bullernivå dB(A) | Ääni (dB(A) re 1 pW) |

⊗ | | | Ficha de información detallada en los folletos del producto | Brochurerne om produkterne indeholder yderligere oplysninger | Ein Datenblatt mit weiteren Geräteangaben ist in den Prospekten enthalten | Περισσότερες πληροφορίες στο ενη μερω — τικό φυλλάδιο | Further information is contained in product brochures | Une fiche d'information détaillée figure dans la brochure | Gli opuscoli illustrativi contengono una scheda particolareggiata | Een kaart met nadere gegevens is opgenomen in de brochures over het apparaat | Ficha pormenorizada em folheto do produto | Produktbroschyren innehåller ytterligare information | Tuote-esitteissä on lisätietoja |

| 11 | | Superficie de la placa de cocción de mayor tamaño | Arealet af den største bageplade | Größe des größten Backblechs | Η μεγαλύτερη επιφάνεια ψησί ματος εκφραζό μενη | The area of the largest baking sheet | Aire de la surface de la plus grande plaque pour patisserie | Superficie del piano di cottura più grande | Oppervlakte van de grootste bakplaat | Área da superfície da maior placa de pastelaria | Ytan för den största bakplåten | Suurimman leivinpellin ala |

⊗ | | | Norma EN 50304 | Standard: EN 50304 | Norm EN 50304 | Πρότυπο EN 50304 | Norm EN 50304 | Norme EN 50304 | Norma EN 50304 | Norm EN 50304 | Norma EN 50304 | Standard EN 50304 | Standardi EN 50304 |

| | | Directiva 2002/40/CE sobre etiquetado energético de los hornos eléctricos | Direktiv 2002/40/EF om energimærkning af el-ovne | Richtlinie Energieetikettierung 2002/40/EG für Elektrobacköfen | Οδηγία 2002/ 40/ ΕΚ για την επισ — ή μανση της κατανάλωσης ηλεκτρικής ενέργειας | Energy Label Directive 2002/40/EB of electric ovens | Directive "Étiquetage énergétique" 2002/40/CE des fours électriques | Direttiva 2002/40/CE sull'etichettatura dei forni elettrici | Richtlijn 2002/40/EG over energieetikettering van elektrische ovens | Direktyva "etiquetagem energética" 2002/40/CE dos fornos eléctricos | Direktiv 2002/40/EG om energimärkning av elektriska hushållsugnar | Direktiivi 2002/40/EY sähköuunien energiamerkinnästä |

--------------------------------------------------